**ПРАВИЛНИК**

**ЗА ДЕЙНОСТТА НА ОБЩИНСКО СОЦИАЛНО ПРЕДПРИЯТИЕ**

**„БЛАГОУСТРОЙСТВО И ОЗЕЛЕНЯВАНЕ„**

**ОБЩИНА ДОЛНИ ЧИФЛИК**

**I.ОБЩИ ПОЛОЖЕНИЯ**

**Чл.1. (1)** Този правилник урежда предмета на дейността, структурата, управлението, числения състав и организацията на работа в Общинско социално предприятие с наименование „Благоустройство и озеленяване”, със седалище и адрес гр. Долни чифлик, ул. „Камчия“, №9 - партер , наричано по-нататък за краткост в настоящия правилник *„Социално предприятие“/“Общинското предприятие”*, както и реда и условията за ползване на предоставената му общинска собственост.

**(2)** Социалното предприятие се вписва в обхвата на дефиницията, посочена в чл. 2 от Регламент (ЕС) №1296/2013г. на Европейския парламент и на Съвета от 11 декември 2013 година относно Програма на Европейския съюз за заетост и социални иновации („EаSl“) и за изменение на Решение №283/2010/ЕС за създаване на Европейски механизъм за микрофинансиране за трудова заетост и социално приобщаване „Прогрес“.

**(3)** (Изм. с Решение на ОС – Долни чифлик № 857 от 27.12.2018 г.) Общинското социално предприятие „Благоустройство и озеленяване” се създава на основание чл. 52 и чл. 53 от Закона за общинската собственост във връзка с одобрен проект *№ BG05M9OP001-2.010-0248 “Създаване на общинско социално предприятие Благоустройство и озеленяване“*, който се осъществява с финансовата подкрепа на Оперативна програма „Развитие на човешките ресурси” 2014-2020 г., съфинансирана от Европейския социален фонд на Европейския съюз.

**(4)** Общинското социално предприятие не е юридическо лице и осъществява дейността си от името и за сметка на община Долни чифлик, съобразно Закона за общинската собственост, този правилник и подзаконовите нормативни актове приети от Общински съвет – Долни чифлик.

**(5)** Общинското социално предприятие „Благоустройство и озеленяване ” се създава, преобразува и закрива с решение на Общински съвет – Долни чифлик, по предложение на кмета на община Долни чифлик

**(6)** Социалното предприятие е второстепенен разпоредител с бюджетни средства.

**(7)** Социалното предприятие може да има собствен печат, на който е отбелязано наименованието на предприятието и организационната му структура.

**II . ПРЕДМЕТ, ОСНОВНИ ЦЕЛИ И ФУНКЦИИ**

**Чл. 2.** (Изм. с Решение на ОС – Долни чифлик № 943 от 25.04.2019г.) Предметът на дейност на социалното предприятие ще е хигиенизиране на територията на населените места на територията на общината, подобряване на околната среда, тревните площи, парковите пространства, междублоковите места, спортни и детски площадки и др. публични пространства, косене на зелените тревни площи, поречията и коритата на реките преминаващи в населените места, извършване на дребни ремонти на сгради общинска собственост, създаване на достъпна публична среда за хората с увреждане, поддържане на парковата мебел и елементите на градското обзавеждане - услуги, които генерират социална възвращаемост.

**Чл.3 (1)** (Изм. с Решение на ОС – Долни чифлик № 943 от 25.04.2019г.) Основната целна Общинското социално предприятие е постигане на измеримо, положително социално въздействие, а не генериране на печалба, улесняване достъпа да заетост и осигуряване на подкрепа за социално включване чрез професионална интеграция на хора с увреждания и хора в неравностойно положение на територията на община Долни чифлик.

**(2)** Общинското социално предприятие изпълнява следните функции:

**1**. организира и осигурява необходимите условия за осъществяване на основната си дейност - устойчива заетост на 32 лица от целевите групи в рамките на проекта, като част от тях ще продължат своята работа и след неговото приключване ще се създаде материално-техническа база за предоставяне на услугите по хигиенизиране на публичните площи и поддържане на населените места.

**2.** развитие на умения и компетентности на хората, заети в общинското предприятие, чрез обучения по ключови компетентности и създаване на сайт на общинското социално предприятие в рамките на проекта, което ще способства за популяризиране на социалното предприемачество и облекчаване достъпа до услугите, чрез предоставената информация и възможностите за сигнализиране на неправомерно изхвърляне на отпадъци, което ще засили гражданския контрол.

**(3)** Социалното предприятие е насочено към подкрепа на професионално развитие и осигуряване на трудова заетост на хора с увреждания и лица в неравностойно положение на пазара на труда и създаване на условия за подкрепа на социалното предприемачество и повишаване на ефективността на социалните предприятия.

**(4)** Чрез работата си в социалното предприятие лицата от целевите групи имат възможност да бъдат активни, да започнат работа и така да повишат доходите си и да преодолеят социалната изолация, да се почувстват равнопоставени и значими, което способства за изпълнение принципите на Европейското общество - социална работа, социална закрила, равен достъп до различни форми на личностно развитие.

**ІІІ. УПРАВЛЕНИЕ, СТРУКТУРА И ЧИСЛЕНОСТ НА ПЕРСОНАЛА НА ПРЕДПРИЯТИЕТО**

**Чл. 4.** Дейността на Общинското предприятие се координира и контролира от кмета на общината или оправомощено от него лице със съдействието на общинската администрация. Оправомощаването се извършва с изрична заповед.

**Чл. 5. (1)** Общинското социално предприятие „Благоустройство и озеленяване” се управлява и представлява от директор, който се назначава и освобождава от кмета на общината при спазване правилата на Кодекса на труда и Наредбата за създаване, управление и контрол на общинските предприятия в община Долни чифлик.

**(2)** Социалното предприятие се управлява по предприемачески, отчетен и прозрачен начин, по-специално чрез включване в управлението на работници, клиенти и заинтересовани страни, засегнати от стопанската му дейност.

**(3)** Кметът на общината назначава директора на Социалното предприятие и сключва индивидуален трудов договор с него, след провеждане на конкурс по реда и условията на Кодекса на труда.

**(4)** Договора с директора на Социалното предприятие се прекратява с изтичането на срока на договора, както и предсрочно на основанията, предвидени в Кодекса на труда.

**Чл. 6.** Директорът е отговорен за цялостната дейност на Социалното предприятие като ръководи и отговоря за организирането, разпределянето, координирането и контролиране на всички дейности в него при спазване на изискванията на действащото законодателство, настоящия правилник, наредбите и решенията на Общински съвет, заповедите на кмета на общината.

**Чл. 7.** Директорът управлява предоставеното му общинско имущество ефективно и с грижата на добър стопанин.

**Чл. 8. (1)** (Изм. с Решение на ОС – Долни чифлик № 857 от 27.12.2018 г.) В структурата на общинското предприятие се включват общо 42 работни места, както следва:

1. директор на социалното предприятие - 1 щ. бр.;
2. счетоводител – 1 щ. бр.
3. снабдител-доставчик – 1 щ. бр.;
4. организатор по труда – 1 щ. бр.;
5. работник озеленяване – 25 щ. бр.;
6. работник строителството -13 щ. бр.;

**(2)** Набирането на лица ще се осъществява чрез публикуване на информация за стартирането на процеса на подбор на лица за включване в дейностите на проекта, като с помощта на психолог ще бъдат идентифицирани минимум 32 лица от представители на целевите групи – хора с увреждания и лица в неравностойно положение на пазара на труда и други социално изключени лица. Организирането и провеждането на подбора на персонала ще се извърши съгласно предварително утвърдена Процедура за подбор на персонал.

**(3)** Процедурата ще е изготвена при спазване принципите за равни възможности и недопускане на дискриминация, равенство между половете и устойчиво развитие.

**ІV. ИМУЩЕСТВО И ФИНАНСИРАНЕ НА ПРЕДПРИЯТИЕТО**

**Чл. 9. (1)** (Изм. с Решение на ОС – Долни чифлик № 857 от 27.12.2018 г.) Дейността на Социалното предприятие е в рамките на проект *№ BG05M9OP001-2.010-0248 “Създаване на общинско социално предприятие „Благоустройство и озеленяване”*, който се осъществява с финансовата подкрепа на Оперативна програма „Развитие на човешките ресурси” 2014-2020 г., съфинансирана от Европейския социален фонд на Европейския съюз.

(2) В изпълнение на ангажимента за устойчивост след приключване на проектните дейности, съгласно т. 23.2 от Условията за кандидатстване и т. 3.20.1 от Административния договор за предоставяне на безвъзмездна финансова помощ, съгласно Решение № 336/28.03.2017 г. на ОбС – Долни чифлик, община Долни чифлик се задължава да запази функционирането на Социалното предприятие за 12 месеца, както и заетостта на минимум 50 процента от новоназначените представители на целевата група[[1]](#footnote-1) за период не по-малко от 6 месеца след приключване на проектните дейности(периодът се изчислява в човекомесеци). **Необходимите средства за функционирането на социалното предприятие за периода на устойчивост се осигуряват от бюджета на община Долни чифлик.**

**Чл. 10. (1)** За осигуряване на условия за осъществяване на дейността на Общинското социално предприятие, Общински съвет – Долни чифлик със свое решение № 336/28.03.2017 г. е предоставил 7 на брой, помещения от сграда – общинска собственост за развитие дейността на общинското социално предприятие.

**(2)** Помещенията/имотът се предоставят за срока на изпълнение на проекта и за периода на устойчивост.

**(3)** Общинското социално предприятие използва предоставеното имущество за изпълнение предмета на дейността си и не може да го използва за други цели, да го преотстъпва на трети лица или да извършва разпоредителни сделки с него.

**Чл. 11.(1)** Директорът на общинското предприятие е второстепенен разпоредител с бюджет.

**(2)­­** (Изм. с Решение на ОС – Долни чифлик № 943 от 25.04.2019г.) Социалното предприятие използва своята печалба на първо място, т.е. минимум 51 % от нея за постигане на основната си цел, като всички приходи реализирани от ОСП се внасят в приход на бюджета на общината.

**(3)** Всички разходи на Общинското социално предприятие се извършват съгласно Единната бюджетна класификация на разходите по бюджетите на общините.

**(4)** Бюджетните средства се използват само по предназначение, съгласно одобрения от общинския съвет бюджет на предприятието за съответната година.

**(5)** Промени в одобрения бюджет се извършват в рамките на възможностите за корекция на бюджета и по ред, регламентиран със Закона за държавния бюджет на Република България за съответната година, Закона за общинските бюджети и Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на община Долни чифлик, въз основа на мотивирано предложение от директора на Общинското социално предприятие.

**(6)** Цялостният контрол по изпълнението на дейността на Общинското социално предприятие се осъществява от кмета на общината.

**V. РЕГИСТРАЦИЯ НА ОБЩИНСКОТО ПРЕДПРИЯТИЕ**

**Чл. 12.** Общинското социално предприятие „Благоустройство и озеленяване“ се вписва в публичния регистър за общинските предприятия, който се поддържа в община Долни чифлик.

**Vа ДОПЪЛНИТЕЛНИ РАЗПОРЕДБИ**

По смисъла на този правилник:

1. „ Целева група 1“ е целевата група е по бюджетно перо 1. „Разходи за трудови възнаграждения по реда на КТ и възнаграждения по реда на ЗДСл на всяко лица, включено в заетост при работодател – в размер на 100 % от сумата на минималния осигурителен доход за съответната длъжност и всички дължими вноски за сметка на работодателя върху договореното възнаграждение.
2. (нова, приета с Решение на ОС – Долни чифлик № 943 от 25.04.2019г.) „социално предприятие“ означава предприятие, независимо от правната му форма, което:

а) в съответствие със своя правилник, има за основна цел постигането на измеримо, положително социално въздействие, а не генерирането на печалба за своите собственици и което:

-предоставя услуги или стоки, които генерират социална възвръщаемост\*

и/или

-използва метод за производство на стоки или услуги, който въплъщава неговата социална цел;

б) използва своята печалба на първо място\*\* за постигането на основната си цел;

в) се управлява по предприемачески, отчетен и прозрачен начин;

\* под понятието „социална възвращаемост“ следва да се разбира действия и/или дейности, насочени към подобряване качеството на живот на уязвими групи. Под социална възвращаемост не се разбира и не следва да се включват дарения и благотворителност.

\*\* под понятието „на първо място“ следва да се разбира минимум 51 % от печалбата, която трябва да се насочва към основната цел на социалното предприятие. Основната цел на социалното предприятие трябва да води до постигане на измеримо положително социално въздействие.

**VІ. ЗАКЛЮЧИТЕЛНИ РАЗПОРЕДБИ**

(Изм. с Решение на ОС – Долни чифлик № 943 от 25.04.2019г.)

**§1.** Правилникът се приема на основание чл. 21, ал. 2 от Закона за местното самоуправление и местната администрация и чл. 52, ал. 3 от Закона за общинската собственост.

**§2.** Правилникът влиза в сила в 3-дневен срок от публикуването му на официалната интернет страница на община Долни чифлик

**§3.** Изменения и допълнения в правилника се правят с решение на Общински съвет – Долни чифлик.

**§4.** Правилникът е приет от Общински съвет – Долни чифлик с решение № 746 по протокол № 45/26.07.2018 г.

**§5.** Правилникът е изменен и допълнен с Решение на Общинския съвет – Долни чифлик № 857 от 27.12.2018 г. в сила от 21.01.2019 г. и Решение №943 от 25.04.2019г. в сила от 21.05.2019г.

1. [↑](#footnote-ref-1)